**#1 குடியேறியவர்கள் பாதுகாப்பாக உதவியை நாடலாம்**

அதிபர் பைடன் தேசியப் [**பாதுகாக்கப்பட்ட இடங்கள் கொள்கையை**](https://www.ice.gov/about-ice/ero/protected-areas) விரிவுபடுத்தியுள்ளார். இது, பேரிடர் உதவி வழங்கப்படும் இடங்களில் அல்லது அந்த இடங்களுக்கு அருகில் இருக்கும் மக்களைக் குடியேறல் அமலாக்க அதிகாரிகள் கைது செய்யவோ, மிரட்டவோ கூடாது என்று தெரிவிக்கிறது**: அவசரகால பாதுகாப்பு இடங்கள், சேவை மையங்கள், வெளியேற்ற வழிகளில் அமைந்துள்ள இடங்கள் (எடுத்துக்காட்டாக, சாலையோரச் சோதனை மையங்கள்) அல்லது குடும்பங்களை மீண்டும் இணைத்தல் நடைபெறும் இடங்கள்.**

\*மேலும் **பாதுகாக்கப்பட்ட இடங்களுக்கு,** பக்கம் 2ஐப் பார்க்கவும்

**#2 யாவரும் பேரிடர் நிவாரணம் பெற தகுதியானவர்கள்.**

உதவிக்கான தகுதி, பேரிடர் தொடர்பான தேவைகளை அடிப்படையாகக் கொண்டு அமைகிறது, குடியேற்ற நிலை அல்லது வருவாயை அடிப்படையாகக் கொண்டு அமைவதில்லை. பணம் பட்டுவாடா இல்லாத அவசர உதவிக்கு அனைவரும் தகுதியுடையவர்கள். சில நீண்டகால அரசு திட்டங்களுக்கு/சலுகைகளுக்கு வீட்டில் குறைந்தது ஒருவர் குடிமக(ன்/ள்) அல்லது தகுதியுடன் குடியேறியவராக இருப்பது அவசியம். அனைத்து குடியேறியவர்களும் அந்த நேரத்தில் உதவும் இலாப நோக்கற்ற தன்னார்வ தொண்டு நிறுவனங்கள் மற்றும் மத அடிப்படையிலான நிறுவனங்களிடமிருந்து தங்களுக்குத் தேவையான உதவியைக் கேட்க பாதுகாப்பாக உணர வேண்டும்.

கலிபோர்னியா மாநிலச் சட்டம் ([SB 2327](http://leginfo.legislature.ca.gov/faces/billTextClient.xhtml?bill_id=200720080AB2327)) பேரிடர் உதவிப் பணியாளர்கள் தேவையில்லாத ஆவணங்களைக் கோருவது அல்லது ஒரு தனி நபருடைய குடியேற்ற நிலையைப்பற்றிக் கேள்விகளைக் கேட்பதைத் தடை செய்துள்ளது. தனிப்பட்ட ஆவணங்கள் இல்லாததால் யாருக்கும் நெருக்கடி நேர உதவியை மறுக்கக்கூடாது. ஏனெனில், அந்த ஆவணங்கள் பேரழிவின் போது தொலைந்து போயிருக்கலாம் அல்லது அழிந்திருக்கலாம்.

**#3 பேரிடர் உதவியை ஏற்றுக்கொள்வது உங்கள் குடியேற்ற நிலையைப் பாதிக்காது**

பேரிடர் உதவியைப் பெற்றால் தங்கள் குடியேற்ற நிலை பாதிக்கப்படலாம் என்று குடியேறியவர்கள் கவலை கொள்ளலாம். இது உண்மை இல்லை. இந்த [**Public Charge Rule**](https://www.federalregister.gov/documents/2022/09/09/2022-18867/public-charge-ground-of-inadmissibility) (டிசம்பர், 22) படி ஒரு நபர் நிரந்தர குடியுரிமை அட்டைக்கு விண்ணப்பம் செய்யும்போது, பேரிடர் உதவி கோருவது கருத்தில் கொள்ளப்படாது என்று உறுதிப்படுத்துகிறது. இந்தப் Public Charge பயன்படுத்தப் பாதுகாப்பான பட்டியலில் (பக்கம் 2\*\*ஐக் காண்க) பேரிடருடன் தொடர்பில்லாத, எப்போதும் கருத்தில் கொள்ளப்படாத நன்மைகள் மற்றும் சேவைகளும் உள்ளன. எடுத்துக்காட்டாக உணவு, மருத்துவப் பராமரிப்பு, காப்பீடு, குழந்தைகளுக்கான திட்டங்கள், மதச் செயல்பாடுகள், கல்வி, இன்னும் பல. **பேரிடர் நேர உதவி இலவசமாக வழங்கப்படுகிறது, அதைத் திரும்பச் செலுத்தவேண்டியதில்லை.**

**#4 எல்லோருக்கும் உரிமைகள் உள்ளன: கவலைகளைப்பற்றிப் புகார் செய்யுங்கள்**

அனைவருக்கும் நெருக்கடி நேரத் தகவல் மற்றும் உதவிகளை அவர்கள் புரிந்துகொள்ளக்கூடிய மொழியிலும், மற்றும் அணுகக்கூடிய இடத்திலும் பெறுகிற உரிமை உண்டு. குடியேறியோருக்காக குரல் கொடுப்பவர்களும், சேவை வழங்குநர்களும் குடியேறினோர் உரிமைகள் பற்றி பேரிடருக்கு முன் தெரிந்துகொள்ளவேண்டும், தாங்கள் இருக்கும் சமூகங்களுக்கும் முன்பே தெரியப்படுத்தவேண்டும். அவர்கள் அணுகலுக்கான தடைகளை அடையாளம் காணவும் சரி செய்யவும் உதவலாம். அதன் பிறகு, மக்கள் உதவி விண்ணப்பிப்பதற்கு சரியான தகவல்களும் மற்றும் தேவையான உதவியும் இருப்பதை இவர்கள் உறுதிசெய்து, உதவி விண்ணப்பத்தை சரியான முறையில் விண்ணப்பிக்க உதவலாம்.

**வழிகாட்டிகளுக்கான இணைப்புகள்**

* [இலவச மற்றும் குறைந்த செலவுச் சட்ட அறிவுறுத்தல் சேவைகள்](https://immigrantinfo.org/wp-content/uploads/oir-legal.pdf)சான் ஃபிரான்சிஸ்கோ விரிகுடா பகுதி
* [Directory of California Rapid Response Networks](https://www.ccijustice.org/find-your-local-rr-hotline) பாதுகாக்கப்பட்ட இடங்களைச்சுற்றி நடைபெறும் ICE செயல்பாடுகளைப்பற்றிப் புகார் செய்ய – குடியேறினோர் நீதிக்கான CA கூட்டுப்பணி
* [பல மொழிகளில் நில நடுக்கப் பாதுகாப்புத் தகவல்](https://cadresv.org/earthquake/) - CADRE இணையத் தளம்
* [உள்ளூர், மாநில மற்றும் தேசிய நிறுவனங்கள்](https://Immigrantinfo.org) மற்றும் தகவல்களுக்கான இணைப்புகள் - Immigrantinfo.org
* \*\*\*Public Charge Safe to Use List (மே, 21) [ஆங்கிலம்](https://www.ilrc.org/sites/default/files/resources/pc_safe_to_use_list_may_2021.pdf) [ஸ்பானிய மொழி](file:///Users/marshahovey/Downloads/Public%20Charge%20Safe%20to%20Use%20List%20-%20Spanish)
* [ஆவணப்படுத்தப்படாத குடியேறியோருக்கு FEMA அரசுப் பேரிடர் உதவி (ஆங்கிலம்)](https://www.fema.gov/sites/default/files/2020-10/fema_undocumented-immigrants-disaster-assistance_english_flyer.pdf) **10/9/20**

**\*மற்ற பாதுகாக்கப்பட்ட பகுதிகள்:**

பேரிடர் அல்லது நெருக்கடி நேர மையம் மற்றும் உதவிச் செயல்பாடுகளுடன், “பாதுகாக்கப்பட்ட பகுதிகள்" பட்டியலில் இவையும் உண்டு:

* எல்லாவிதமான பள்ளிகள், பாலர், தொடக்க அல்லது மேல்நிலைப் பள்ளி, தொழில் சார்ந்த அல்லது வணிகப் பள்ளி, அல்லது கல்லூரி அல்லது பல்கலைக்கழகம் போன்ற கல்வி நிலையங்கள்.
* “தேவை உள்ள மக்களுக்குத் தேவையான" சமூக சேவைகளை வழங்கும் இடங்கள்: உணவு வங்கிகள், இல்ல வன்முறைப் பாதுகாப்பகங்கள், மாற்றுத் திறனாளிகளுக்குச் சேவை புரியும் இடங்கள்.
* குழந்தைகள் ஒன்றாகத் திரளும் இடங்கள், குழந்தைப் பராமரிப்பு மையங்கள், பள்ளிக்குப் பிந்தைய நிகழ்ச்சிகள், வளர்ப்புப் பராமரிப்பு இடம், பேருந்து நிறுத்தங்கள் மற்றும் விளையாட்டு மைதானங்கள்.
* மருத்துவச் சிகிச்சை மையங்கள் : மருத்துவமனைகள், மருத்துவருடைய அலுவலகங்கள், COVID-19 தடுப்பு ஊசி போடுதல் மற்றும் பரிசோதித்தல் இடங்கள், மன நல மருத்துவர்கள், சமூக நல மையங்கள், அவசரப் பராமரிப்பு மையங்கள், கர்ப்பமாக உள்ளோருக்குச் சேவை செய்யும் இடங்கள்.
* அணிவகுப்புகள், ஆர்ப்பாட்ட குழமம் அல்லது பேரணி நடைபெற்றுவருகிற இடம்.
* வழிபாடு அல்லது மத ஆய்வுக்கான இடங்கள், மதச் செயல்பாடுகளுக்கு பயன்படும் தற்காலிகக் கட்டுமானங்கள் உள்பட.
* இறுதிச் சடங்கு, கல்லறைச் சடங்கு, ஜெபமாலை, திருமணம் அல்லது பிற மத அல்லது பொது திருமண சடங்குகள் நடக்கிற இடங்கள்.

***மொழி பெயர்க்கப் பட்ட பக்கம் 1 & 2 “கலிபோர்னியா மாநில குடியேறியவர்களின் பேரிடர் உரிமைகள்” இன் மொழிபெயர்ப்புகளுக்கு ,*** [www.cadresv.org/earthquake](http://www.cadresv.org/earthquake) ***என்ற இணையதளத்திற்க்குச் செல்லவும்.***

**குடிமக்கள் அல்லாதோருக்கு அரசு உதவி பற்றிய FEMA கையேடு**

|  |
| --- |
| * [**Government Disaster Assistance for Undocumented Immigrants (English)**](https://www.fema.gov/sites/default/files/2020-10/fema_undocumented-immigrants-disaster-assistance_english_flyer.pdf)10/9/20
 |
| * [**Government Disaster Assistance for Undocumented Immigrants (Chinese)**](https://www.fema.gov/sites/default/files/2020-10/fema_undocumented-immigrants-disaster-assistance_chinese_flyer.pdf)10/10/20
 |
| * [**Government Disaster Assistance for Undocumented Immigrants (German)**](https://www.fema.gov/sites/default/files/documents/fema_undocumented-immigrants-disaster-german_flyer.pdf)12/20/21
 |
| * [**Government Disaster Assistance for Undocumented Immigrants (Haitian Creole)**](https://www.fema.gov/sites/default/files/documents/fema_undocumented-immigrants-disaster-assistance_haitian-creole_flyer.pdf)
 |
| * [**Government Disaster Assistance for Undocumented Immigrants (Hindi)**](https://www.fema.gov/sites/default/files/documents/fema_undocumented-immigrants-disaster-assistance-flyer-hindi.pdf)1/20/22
 |
| * [**Government Disaster Assistance for Undocumented Immigrants (Japanese)**](https://www.fema.gov/assistance/individual/program/citizenship-immigration-status/flyers)10/20/20
 |
| * [**Government Disaster Assistance for Undocumented Immigrants (Khmer)**](https://www.fema.gov/sites/default/files/documents/fema_undocumented-immigrants-disaster-assistance_khmer_flyer.pdf)10/26/21
 |
| * [**Government Disaster Assistance for Undocumented Immigrants (Kirundi)**](https://www.fema.gov/sites/default/files/documents/fema_undocumented-immigrants-disaster-assistance_kirundi_flyer.pdf)
 |
| * [**Government Disaster Assistance for Undocumented Immigrants (Korean)**](https://www.fema.gov/sites/default/files/2020-10/fema_undocumented-immigrants-disaster-assistance_korean_flyer.pdf)10/10/20
 |
| * [**Government Disaster Assistance for Undocumented Immigrants (Portuguese)**](https://www.fema.gov/sites/default/files/documents/fema_undocumented-immigrants-disaster-assistance_portuguese_flyer.pdf)
 |
| * [**Government Disaster Assistance for Undocumented Immigrants (Serbo Croatian Bosnian)**](https://www.fema.gov/sites/default/files/documents/fema_undocumented-immigrants-disaster-Serbo-Croatian-Bosnian_flyer.pdf)12/20/21
 |
| * [**Government Disaster Assistance for Undocumented Immigrants (Spanish)**](https://www.fema.gov/sites/default/files/2020-10/fema_undocumented-immigrants-disaster-assistance_spanish_flyer.pdf)10/9/20
 |
| * [**Government Disaster Assistance for Undocumented Immigrants (Swahili)**](https://www.fema.gov/sites/default/files/documents/fema_undocumented-immigrants-disaster-assistance_swahili_flyer.pdf)
 |
| * [**Government Disaster Assistance for Undocumented Immigrants (Tagalog)**](https://www.fema.gov/sites/default/files/documents/fema_undocumented-immigrants-disaster-assistance_tagalog_flyer.pdf)
 |
| * [**Government Disaster Assistance for Undocumented Immigrants (Vietnamese)**](https://www.fema.gov/sites/default/files/2020-10/fema_undocumented-immigrants-disaster-assistance_vietnamese_flyer.pdf)
 |